
Татарстан Республикасы Президенты Рөстәм Миңнеханов Татарстан Республикасы Хөкүмәте йортында Финляндия-Россия актеры һәм продюсеры Вилле Юхана Хаапасало белән очрашты.

Очрашуда Татарстанның туризм потенциалын алга җибәрү мәсьәләләре турында фикер алыштылар.

Татарстан Республикасы Президенты Рөстәм Миңнеханов Мурманск өлкәсе губернаторы вазыйфаларын вакытлыча башкаручы Андрей Чибиска Шереметьево аэропортындагы фаҗигага бәйле рәвештә кайгы уртаклашу телеграммасы юллады. Искәртәбез, кичә, 2019 елның 5 маенда, Мәскәү аэропортында Мәскәүдән Мурманскка очучы «Аэрофлот» а/к самолётына экстерн утырганда ут капкан иде. Алдан беленгән хәбәрләргә караганда, 41 кеше һәлак булган, шулардан 26сы – Мурманск өлкәсе кешеләре.

Бүген Татарстан Республикасы Хөкүмәте әгъзалары катнашындагы иртәнге киңәшмәне Татарстан Республикасы Президенты бер минутлык тынлык белән башлап җибәрде.


Бүген Татарстан Республикасы Президенты Рөстәм Миңнеханов 1941-1945 еллар Бөек Ватан сугышында Җиңүнең 74 еллыгына багышланган тантанада катнашты.

Тантана Муса Җәлил исемедәге Татар дәүләт опера һәм балет академия театрында узды.

Тантанада Татарстан Республикасы Дәүләт Киңәшчесе Минтимер Шәймиев, Татарстан Республикасы Дәүләт Советы Рәисе Фәрит Мөхәммәтшин, Татарстан Республикасы Премьер-министры Алексей Песошин, Бөек Ватан сугышы ветераны, Советлар Союзы Герое Борис Кузнецов, башка рәсми затлар катнашты.

Театр сәхнәсенә Россия һәм Татарстан дәүләт флагларын, шулай ук Җиңү Байрагын чыгардылар. Россия Федерациясе һәм Татарстан Республикасы дәүләт гимннары яңгырады.

Бөек Ватан сугышында катнашучыларга сәламләү сүзе белән Татарстан Республикасы Президенты Рөстәм Миңнеханов мөрәҗәгать итте.

Бүген Татарстан Республикасы Президенты Рөстәм Миңнеханов 1941-1945 еллар Бөек Ватан сугышында Җиңүнең 74 еллыгына әзерлек һәм аны уздыру буенча оештыру комитеты утырышын уздырды. Чарада Татарстан Республикасы Дәүләт Киңәшчесе Минтимер Шәймиев, Татарстан Республикасы Дәүләт Советы Рәисе Фәрит Мөхәммәтшин, Татарстан Республикасы Премьер-министры Алексей Песошин, Бөек Ватан сугышы ветераны, Советлар Союзы Герое Борис Кузнецов, Социалистик Хезмәт Герое, галим-конструктор һәм иҗтимагый эшлекле Илдус Мостюков, Россия Герое Газинур Хәйруллин, «Татарстан Республикасы ветераннар берлеге» республика ветераннар (инвалидлар) иҗтимагый оешмасы рәисе, генерал-майор Әхәт Юлашев, республика министрлыклары һәм ведомстволары вәкилләре вәкилләре катнашты.

Бүген иртән Татарстан Республикасы Президенты Рөстәм Миңнеханов Бөек Ватан сугышы ветераны, Советлар Союзы Герое Борис Кузнецов белән очрашты.

Очрашу Татарстан Республикасы Хөкүмәте йортында узды.

Татарстанда барлык районнар да язгы чәчүгә кереште. Бу хакта бүген Татарстан Республикасы Хөкүмәте йортында узган киңәшмәдә Татарстан Республикасы Премьер-министры урынбасары - Татарстан Республикасы авыл хуҗалыгы һәм азык-төлек министры Марат Әхмәтов белдерде.

Киңәшмәне барлык муниципаль районнар белән видеоконференция элемтә режимында Татарстан Республикасы Премьер-министры Алексей Песошин уздырды.

Татарстан республикасы территориясендә янгыннар һәм аларда кешеләрнең үлеме турында бүген ТР Хөкүмәте йортында узган киңәшмәдә ТР гражданнар оборонасы эшләре һәм гадәттән тыш хәлләр министры – Россия Гадәттән тыш хәлләр министрлыгының ТР буенча баш идарәсе җитәкчесе Рафис Хәбибуллин хәбәр итте.

Киңәшмәне барлык муниципаль районнар белән видеоконференция элемтә режимында Татарстан Республикасы Премьер-министры Алексей Песошин уздырды.

Татарстан Республикасында 3 майга 919,9 мең кв. м. торак файдалануга тапшырылган,бу планда каралганның 38%ын тәшкил итә. Бүген бу хакта Татарстан Республикасы Хөкүмәте йортында узган киңәшмәдә ТР төзелеш, архитектура һәм ТКХ министры Ирек Фәйзуллин хәбәр итте.

Татарстанда Җиңү көненә яңа акчалата түләүне 1481 кеше алачак. Бу хакта ТР Хөкүмәте йортында узган брифингта ТР хезмәт, мәшгульлек һәм социаль яклау министры Эльмира Зарипова хәбәр итте.

Татарстанда 17 апрельгә булган мәгълүматлар буенча 38 мең 642 Бөек Ватан сугышы ветераны яши. Бу хакта ТР Хөкүмәте йортында узган брифингта ТР хезмәт, мәшгульлек һәм социаль яклау министры Эльмира Зарипова хәбәр итте.
Рәсми Татарстан